Narodna skupština
20180525

Vladajuća većina nije mogla ni u ovom slučaju da izađe iz ovog okvira u kome radi već šestu godinu, a to je da obezbedi sebi većinu, tako da imamo tri člana SNS, jednog člana SPS, Poslaničke grupe SRS, Demokratske stranke i Dveri. Ostalim poslaničkim grupama nije bilo ni ponuđeno da daju predstavnike koji bi učestvovali u radu ove komisije. Mi mislim da je to loša praksa. Ako je praksa u prošlosti bila da kada smo birali po članu 68. Poslovnika članove anketnih odbora i da su u tim anketnim odborima, po pravilu, uvek učestvovali predstavnici svih poslaničkih grupa, mislim da je i sada bilo prostora da se na taj način predloži sastav Komisije. Ono što će ovoj Komisiji, čini mi se, biti najveći izazov je da se odupre jednoj histeriji u javnosti koja postoji na ovu temu, jednom javnom diskursu koji se vodi već neko vreme.